03/11/2016 | Administración LocalMunicipal
As Pontes de García Rodríguez
Secretaría
Bases para a selección de funcionario interino e determinación de lista de espera: alguacil porteiro e axente notificador

1.- Obxecto da convocatoria e xustificación: O obxecto da presente convocatoria é o nomeamento como funcionario/a interino/a de: 1 Alguacil Porteiro en relación coa baixa por IT do titular. Tamén rexen a operatividade e funcionamento dunha lista de espera que se derivará do proceso, do xeito que nas presentes bases se estipula e relativa ás prazas de Alguacil Porteiro e de Axente Notificador e de Recadación, da plantilla de persoal. Na actualidade existe unha praza, correspondente a un funcionario de carreira, vacante por baixa de I. T. do titular. Para o exercicio das funcións e competencias en términos razonables e tamén en atención aos recursos dispoñibles, resulta imprescindible a cobertura desta praza, específicamente neste momento no que atinxe ao funcionamento desde servizo no concello, polo que resulta perentoria a súa cobertura. Trátase de cumprir coa legalidade e prestar os servizos ao cidadán da maneira máis efectiva da que o concello é capaz. Desta maneira, danse as dúas características exixidas para a cobertura: tanto a consideración de urxente e inaplazable como a de esencialidade do servizo.2.- Período e modalidade de adscripción: Funcionario interino ao abeiro do especificado no artigo 10.1 b) do Real Decreto Legislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, do que se desprende que é unha cobertura por sustitución transitoria do titular. En canto ao funcionamento da lista, segundo proceda, sempre mediante nomeamento interino, poderá tratarse de sustitución transitoria do titular ou ben de calquera dos outros supostos do mencionado artigo 10.3.- Sistema de provisión: Concurso -Oposición 4.- Retribucións: Básicas correspondentes ao Grupo C2. Complementarias seguintes: Complemento de destino: Nivel 14. Complemento específico 9.758,42 € /ano.5.- Requisitos dos aspirantes: a) Ser de nacionalidade española ou dun estado membro da Unión Europea, nos termos previstos, neste último caso no artigo 57.1 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Ter cumpridos os 16 anos de idade e non exceder, no seu caso, da idade máxima de xubilación forzosa. c) Posui-la titulación seguinte: Graduado Escolar ou equivalente. d) Posuir a capacidade funcional para o desenvolvemento das funcións. e) Non ter sido separado mediante expediente disciplinario do servicio de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desenvolvían no caso de persoal laboral, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente non ter sido sometido a sanción disciplinaria ou equivalente que impida, no seu estado nos mesmos termos o acceso ao emprego público g) Estar en posesión da titulación de lingua galega seguinte: Celga 3 ou equivalente. Este requisito será, no seu caso, sustituído pola proba de avaliación refrexada no apartado 8.3. Tódolos requisitos anteriores deberán terse no momento de remata-lo prazo de admisión de solicitudes e conservarse polo menos ata a data de nomeamento, coa exclusión do especificado no apartado g). 6.- Presentación de instancias: 6.1) As instancias, ás que se achegará a documentación xustificativa dos méritos que se valoran na convocatoria, así como a titulación correspondente á lingua galega, de selo caso, e nas que se declarará o cumprimento das condicións establecidas, será dirixida ao Rexistro Xeral do Concello no prazo de sete días naturais, contados desde o seguinte ao do anuncio da convocatoria no Boletín Oficial da Provincia. Tamén se publicará no Taboleiro de Edictos e na páxina web do concello. Realizarase no modelo oficial publicado na antedita páxina web e se facilitará así mesmo no Rexistro Xeral do concello. As instancias poderán presentarse no Rexistro Xeral do concello en horario de 8:30 a 14 horas(luns a venres). Tamén poderán presentarse por calquera dos medios admitidos no artigo 16 da Lei 39/2015 de 1 de outubro do procedemento administrativo común das administracións públicas.6.2) Rematado o prazo de presentación de instancias, o Concelleiro Delegado de Réxime Interno e Recursos Humanos ditará resolución, no prazo de cinco días naturais, que se publicará no Taboleiro de Edictos do concello e na páxina web, declarando aprobada a lista provisional de admitidos/as e excluídos/as, con indicación, se é o caso, das causas de exclusión e outorgando o prazo improrrogable de 10 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do artigo 71 da LRXAP. De non existir persoas excluídas, aprobarase con carácter definitivo a lista de admitidos.6.3) Transcurrido o prazo de emenda de defectos, o Concelleiro Delegado de Réxime Interno e Recursos Humanos declarará aprobada a lista definitiva de admitidos e excluídos, que se publicará no taboleiro de edictos do Concello e na páxina web do mesmo. Na citada resolución fixaráse o lugar, data e hora de realización do exercicio. Na mesma Resolución constará a composición nominal do Tribunal.6.4) Agás a convocatoria, que se publicará do xeito establecido nestas Bases, os sucesivos actos e comunicacións que se deriven da celebración deste proceso selectivo faránse públicos a través do Taboleiro de edictos da Casa do Concello, insertándose tamén na páxina web desta administración.7.- Tribunal: Estará formado por persoal funcionario do concello coa seguinte composición: Un Presidente e tres vogais, que poderán ser persoal laboral fixo ou persoal funcionario de calquera Administración pública, cos seus respectivos suplentes. Un secretario/a que será funcionario de carreira co seu correspondente suplente. Tódolos membros do Tribunal terán voz e voto nas deliberacións do mesmo. Os membros do Tribunal deberán absterse de formar parte del cando concorran as circunstancias previstas no artigo 23 da Lei 40/2015, de 1 de outubro de Réxime xurídico do sector público notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusalos de acordo co artigo 24 da mencionada lei.8.- Criterios a aplicar no proceso selectivo e maneira de acceso: Concurso-oposición.8.1 Concurso: a) Experiencia acreditada nun posto de natureza semellante nunha Administración Pública: A valorar polo Tribunal, ata un máximo de cinco puntos, do seguinte xeito. Os servizos a tempo parcial serán valorados proporcionalmente: 0,20 puntos por mes de servizo ou fracción, a tempo completo. Xeito de xustificación: orixinal ou copia compulsada da vida laboral xunto con certificación que acredite a índole de ditos servizos. b) Cursos relacionados directamente coa Administración Pública: Ata 50 horas de duración: 0,2 puntos por curso. De 51 a 100 horas: 0,4 puntos. por curso De 101 a 150 horas: 0,6 puntos. por curso De 151 a 200 horas: 0,8 puntos. por curso Máis de 200 horas: 1,25 puntos por curso A puntuación máxima por cursos poderá acadar o total de tres puntos.- 8.2 Oposición: 8.2.1) Celebración do exercicio e criterios a valorar nesta fase: Data, hora e lugar de celebración dos exercicios: A data, hora e lugar de celebración do exercicio, serán anunciado oportunamente na páxina web do concello, así como no taboleiro de edictos, en consonancia coa Base 6.4), polo que os aspirantes non serán citados expresamente para a súa realización. Consistirá na realización do seguinte exercicio de carácter obrigatorio e eliminatorio, sendo os contidos e cualificacións os que de seguido se describen: 8.2.2) Exercicio a desenvolver: Consistente en contestar por escrito, no período máximo dunha hora, un test de 30 preguntas con tres respostas alternativas en relación co Temario do programa Anexo. Puntuaráse cada pregunta acertada con 0,5 puntos. Cada pregunta non contestada ou errada restará 0,12 ptos. Puntuación máxima: 15 puntos, sendo eliminados os aspirantes que non acaden un mínimo de 7,5 puntos.8.2.3) Xeito de garantir o anonimato: Nos exercicios non constará ningún dato do que se poida desprender a identidade do aspirante. No intre da entrega do exercicio, facilitaráselles aos aspirantes un sobre no que introducirán o seu nome. Unha vez pechado dito sobre, será identificado cun número na súa parte exterior, que será o mesmo que se estampe na primeira folla do propio exercicio.8.2.4) Publicación dos resultados dos exercicios e lista de espera: En consonancia coa base 6.4) os actos e comunicacións que se deriven da celebración deste proceso selectivo faránse públicos a través do Taboleiro de edictos da Casa do Concello, insertándose tamén na páxina web desta administración.8.3.- Coñecemento do galego: Os aspirantes que non acrediten o coñecemento do galego serán obxecto dunha proba específica de traducción directa ou inversa dun texto, que se cualificará como de Apto ou Non apto. A duración da proba non será superior a quince minutos. Serán eliminados os aspirantes que non acaden a puntuación de Apto.8.4.- Puntuación final: Virá determinada pola suma da fase de concurso e máis a de oposición, entre os aspirantes que teñan superado ésta, así como a proba de coñecemento do galego. En caso de empate entre os aspirantes tomarase como referencia primeiramente a maior puntuación no primeiro exercicio da fase de oposición e de persistir, o segundo exercicio da mesma. De seguir persistindo o empate, a maior puntuaciòn nos apartados a), b) e c) da fase de concurso.9.- Proposta de nomeamento e Lista de espera: Co aspirante que obteña a maior puntuación o Tribunal declararáo aprobado/a e fará proposta de nomeamento á Alcaldía-Presidencia, como funcionario interino, Alguacil Porteiro. Co resto de aspirantes elaboráse unha lista de espera con arranxo ás seguintes consideracións: 9.1 MODALIDADES DA LISTA A) PARA A COBERTURA DE VACANTES: Elaborarase unha lista de espera, por orde decrecente de puntuación cos/as aspirantes que o Tribunal determine en función da puntuación obtida. A orde da lista será respetada en todo caso, producida a VACANTE que dea obxecto á operatividade da lista, por estricto orde decrecente de puntuación. O rexeitamento da incorporación unha vez producida a chamada, determinará o pase ao final da lista. Esta lista provoca a anulación de calquera lista de espera vixente para este tipo de prazas na actualidade e permanecerá vixente durante tres anos desde a primeira contratación que se produza. B) PARA OUTROS SUPOSTOS DE NOMEAMENTO (INTERINIDADE DEBIDA A BAIXAS, VACACIONS, EXCEDENCIAS, ETC): Elaborarase unha lista de espera, por orde decrecente de puntuación cos/as aspirantes que o Tribunal determine en función da puntuación obtida. A orde da lista será respetada en todo caso, producida a baixa que dea obxecto á operatividade da lista, por estricto orde decrecente de puntuación. Unha vez rematado o prazo de nomeamento por reincorporación do titular, en virtude desta lista, pasaráse ao final da mesma. O rexeitamento da incorporación unha vez producida a chamada, tamén determinará o pase ao final da lista. Esta lista provoca a anulación de calquera lista de espera vixente para este servizo na actualidade e permanecerá vixente durante tres anos desde a primeira contratación que se produza.9.2 PARTICULARIDADES NO FUNCIONAMENTO DA LISTA En puridade, e dado o anterior, o proceso dará lugar á constitución de dúas listas idénticas, coa única particularidade que se expresa a continuación. As persoas que formen a lista de espera terán en todo caso dereito á elección, se a puntuación obtida na lista llo permite e no intre de ser producida unha vacante, á eleición da mesma. Mesmo de ter sido chamado/a por motivo do apartado 9.1. b) terá dereito á incorporación á praza vacante do xeito establecido, o que producirá automáticamente o chamamento da seguinte persoa da lista en dito apartado. Prevalece sempre, polo tanto o dereito á sustitución por vacante diante do dereito á sustitución por vacacións, baixas, etc, xa que se considera que esta interinidade é sempre de menor duración. En todo caso, o funcionamento da lista non implica obriga para o concello de cubrir automáticamente as vacantes ou baixas que se vaian producindo.9.3 CHAMAMENTO DOS ASPIRANTES NA LISTA DE ESPERA Cando proceda o chamamento dun aspirante realizarase por teléfono, entre as 8:00 horas e as 15:00 horas. De non ser posible o contacto nun prazo de 24 horas, farase por escrito. A contestación ao chamamento, tanto escrito como telefónico, non se poderá demorar máis alá de 24 horas. O rexeitamento deberá constar por escrito antes de proceder a chamar ao seguinte aspirante da lista. O aspirante chamado deberá presentar a documentación que se reflicte na Base 11 nos prazos establecidos na mesma.- 9.4 PUBLICACION DA LISTA A publicación da lista de espera será realizada no Taboleiro de Edictos do concello e na páxina web.10.- Reclamacións e recursos Contra as cualificacións de cada exercicio efectuado polo Tribunal poderán reclamar os interesados perante éste no prazo dos tres días seguintes ao de ser publicados. Contra a proposta de aprobados, publicación de lista de espera, etc. efectuada polo órgano de selección, poderá interpoñerse o recurso de alzada regulado no artigo 121 e seguintes da Lei 39/2015, do 1 de outubro, no prazo dun mes, perante o Concelleiro Delegado da Area de Réxime Interno e Recursos Humanos. Contra a Resolución do Concelleiro Delegado de nomeamento do aspirante seleccionado, lista de espera, etc, cabe interpor recurso potestativo de reposición perante o dito concelleiro no prazo dun mes; ou, directamente, recurso contencioso-administrativo, no prazo de dous meses, diante do Xulgado do Contencioso-Administrativo N.º 1 de Ferrol ou, á súa eleición, o Xulgado da circunscripción na que teña aquel o seu domicilio.11.- Impugnación. As presentes bases poderán ser impugnadas polos interesados nos casos e na forma previstos na Lei 39/2015, do 1 de outubro do procedemento administrativo común das administracións públicas.12.- Presentación da documentación.- O aspirante seleccionado deberá presenta-la documentación acreditativa do cumprimento das condicións esixidas na Base Quinta, no prazo de tres días naturais, a contar desde a publicación da lista coa puntuación final. Cumprido-los anteriores requisitos, pola Alcaldía procederase ao nomeamento e posterior toma de posesión como funcionario/a interino/a.13.- Norma final. En todo o non previsto nestas bases estárase ao disposto na Lei 7/1985, de 2 de abril, Reguladora das Bases de Réxime Local, Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réximen local; Lei 5/1997, de 22 de xullo, de Administración Local de Galicia; Lei 2/2015, de 29 de abril, de emprego público de Galicia e normativa de desenvolvemento da lexislación indicada. Temario para os exercicios da fase de oposición. PROGRAMA: 1.- O Municipio. O termo Municipal. A poboación. O empadroamento 2.- A Constitución española de 1978: características. Estrutura. Contido. Principios xerais 3.- O Texto Refundido do Estatuto Básico do Empregado Público: estructura e contido.4.- Procedemento administrativo local: concepto. Principios que o inspiran. Actuacións que comprende.6.- Ordenanzas e Regulamentos municipais. Clases. Procedemento de elaboración e aprobación.7.- Atención ao público: acollida, información e cita previa.8.- O arquivo. Principios básicos de organización 9.-A organización municipal. Órganos de goberno municipais. O alcalde. Os concelleiros. O Pleno. A xunta de goberno local. Órganos complementarios.10.-A presentación de instancias e documentos nas oficinas públicas: a informatización dos rexistros. Comunicacións e notificacións.11.- Enumeración dos principios de actuación da Administración pública. Exame de cada un deles.12.- Fontes do dereito público: enumeración e principios. A xerarquía das fontes. Fontes escritas: leis e regulamentos. Fontes non escritas.13.- O Estatuto de Autonomía de Galicia. Estrutura e contido. Competencias da Administración Autonómica.14.- A Deputación Provincial. Competencias no ámbito da Administración Local.15.- Principios xerais de actuación no servizo de Alguacil Porteiro na Administración Local 16.- O termo municipal do concello das Pontes: casco urbano, parroquias e lugares.17.- As comunicacións entre a Administración e o servizo de correos: principios xerais de actuación e características.18.- As notificacións administrativas: principios xerais e características.19.- A prevención de riscos laborais: contido lexislativo; Lei de prevención de riscos laborais.20.- A actuación da Administración Local nas eleicións locais, autonómicas e xerais: especial referencia ás notificacións dependentes do concello. As Pontes de García Rodríguez, 28 de outubro de 2016 O concelleiro delegado da Area de Réxime Interno e Recursos Humanos José Alén Alvarez